Stadfæstelse af byrettens dom i sag om tiltale for overtrædelse af færdselslovens § 118, jf. § 3, stk. 1 og § 15, stk. 3. Påstand om førerretsfrakendelse
Ret: Østre Landsret (2. instans)
Faggruppe: Straffesag — Bødesag
Sagsemner: Færdsel;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 8. juni 2010 af Østre Landsrets 21. afdeling

(landsdommerne Rosenløv, Talevski og Line Kornerup Flittner (kst.)).

21. afd. a.s. nr. S-299-10:

Anklagemyndigheden

mod

Tiltalte

(CPR nr. (Født 1968))

(advokat Thomas Fogt, besk.)

Roskilde Rets dom af 15. januar 2010 (11A-5198/2009) er anket af Tiltalte med påstand

om frifindelse for påstanden om ubetinget førerretsfrakendelse.

Anklagemyndigheden har påstået stadfæstelse.

Der er i landsretten afgivet supplerende forklaring af tiltalte og vidnet, politiassistent

Vidne, der begge har forklaret i det væsentlige som i byretten.

Tiltalte har forklaret bl.a., at han på gerningstidspunktet ikke havde mere travlt end nor-

malt. Han pressede ikke den forankørende bil. Frakendes han retten til at føre motordrevet

køretøj, må han forvente at miste sit arbejde som salgschef.   

Vidne har forklaret bl.a., at han var alene i patruljebilen. Det er normalt ved denne form for

patruljekørsel. Der er ved målingerne givet en margin til fordel for tiltalte.   

Politiets videooptagelse er forevist for landsretten.



/

- 2 -

Landsrettens begrundelse og resultat  

Det tiltrædes, at tiltalte - ved at køre som anført i forhold 1 og 2 - har tilsidesat væsentlige

hensyn til færdselssikkerheden og herved fremkaldt fare for skade på person eller ting, jf.

færdselslovens § 125, stk. 1, nr. 1. Det lægges til grund, at tiltalte - som anført i forhold 1 -

kørte bag den første bil over en strækning på 3,65 km, hvorefter bilen trak ind til højre.

Dernæst accelererede tiltalte op til den anden bil og kørte - som anført i forhold 2 - bag

denne bil over en strækning på 2,6 km, hvorefter denne bil trak ind til højre. Det tiltrædes

derfor, at der er tale om to forhold.   

På denne baggrund, og idet der ikke foreligger særlig formildende omstændigheder som

anført i færdselslovens § 126, stk. 2, tiltrædes det endelig, at retten til at føre motordrevet

køretøj, hvortil der kræves kørekort, er frakendt tiltalte ubetinget i 6 måneder fra endelig

dom, jf. færdselslovens § 126, stk. 2, nr. 7, sammenholdt med § 128, stk. 1.   

Landsretten stadfæster derfor dommen.

T h i  k e n d e s  f o r  r e t :

Byrettens dom i sagen mod Tiltalte stadfæstes.

Tiltalte skal betale sagens omkostninger for landsretten.



/